ประกาศคณะกรรมการการนิคมอุตสาหกรรมแห่งประเทศไทย เรื่อง การเปลี่ยนแปลงชื่อ "นิคมอุตสาหกรรมเหมราชชลบุรี" เป็น "นิคมอุตสาหกรรมดับบลิวเอชเอ ชลบุรี"
ประกาศคณะกรรมการการนิคมอุตสาหกรรมแห่งประเทศไทย
เรื่อง
การเปลี่ยนแปลงชื่อ นิคมอุตสาหกรรมเหมราชชลบุรี
เป็น นิคมอุตสาหกรรมดับบลิวเอชเอ
ชลบุรี
 
ตามที่ได้มีประกาศกระทรวงอุตสาหกรรม
เรื่อง การจัดตั้งเขตอุตสาหกรรมทั่วไปนิคมอุตสาหกรรมชลบุรี (บ่อวิน) ลงวันที่ ๒๙
สิงหาคม พ.ศ. 25๓๒ กำหนดให้พื้นที่ตำบลบ่อวินอำเภอศรีราชา จังหวัดชลบุรี
ตามแผนที่ท้ายประกาศนี้เป็นเขตอุตสาหกรรมทั่วไป และประกาศกระทรวงอุตสาหกรรม เรื่อง การจัดตั้งเขตอุตสาหกรรมทั่วไป
นิคมอุตสาหกรรมบ่อวิน (ระยะที่ ๒) ลงวันที่
๑๖ กันยายน พ.ศ. ๒๕๓๕ ซึ่งแก้ไขเพิ่มเติมโดยประกาศกระทรวงอุตสาหกรรม เรื่อง การเปลี่ยนแปลงเขต เขตอุตสาหกรรมทั่วไป
นิคมอุตสาหกรรมบ่อวิน (ระยะที่ ๒) ลงวันที่ ๒๖ เมษายน พ.ศ. ๒๕๔๒ กำหนดให้พื้นที่ตำบลบ่อวิน
อำเภอศรีราชา จังหวัดชลบุรีตามแผนที่ท้ายประกาศนี้เป็น
เขตอุตสาหกรรมทั่วไปและต่อมาได้มีการเปลี่ยนแปลงชื่อนิคมอุตสาหกรรมทั้งสองแห่งดังกล่าวเป็น
นิคมอุตสาหกรรมเหมราชชลบุรี แต่เพียงชื่อเดียวตามประกาศคณะกรรมการการนิคมอุตสาหกรรมแห่งประเทศไทย
เรื่อง การเปลี่ยนแปลงชื่อนิคมอุตสาหกรรมชลบุรี (บ่อวิน)
และนิคมอุตสาหกรรมบ่อวินระยะที่ ๒ เป็น นิคมอุตสาหกรรมเหมราชชลบุรี ลงวันที่ ๑๑ กรกฎาคม
พ.ศ. ๒๕๔๘ โดยอาศัยอำนาจตามมาตรา ๓๖ แห่งพระราชบัญญัติการนิคมอุตสาหกรรมแห่งประเทศไทย
พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย
(ฉบับ ที่ ๔ ) พ.ศ. ๒๕๕๐ และข้อ ๔ วรรคสอง ของกฎกระทรวงกำหนดหลักเกณฑ์
วิธีการ และเงื่อนไขในการจัดตั้งนิคมอุตสาหกรรม พ.ศ. ๒๕๔๘ นั้น

เนื่องจากผู้ร่วมดำเนินงานกับการนิคมอุตสาหกรรมแห่งประเทศไทยในการจัดตั้งโครงการนิคมอุตสาหกรรมตามประกาศข้างต้น
มีความประสงค์จะขอเปลี่ยนแปลงชื่อ นิคมอุตสาหกรรมเหมราชชลบุรี เป็น นิคมอุตสาหกรรมดับบลิวเอชเอ ชลบุรี เพื่อให้สอดคล้องกับชื่อโครงการในปัจจุบัน

อาศัยอำนาจตามความในมาตรา
๒๓ แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ และมาตรา ๓๖
แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒
ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔) พ.ศ.
๒๕๕๐ จึงประกาศเปลี่ยนแปลงชื่อ นิคมอุตสาหกรรมเหมราชชลบุรี เป็น นิคมอุตสาหกรรม
ดับบลิวเอชเอ
ชลบุรี

ทั้งนี้
ตั้งแต่วันถัดจากวันประกาศในราชกิจจานุเบกษาเป็นต้นไป[๑]


ประกาศ
ณ วันที่ ๑๔ สิงหาคม พ.ศ. ๒๕๖๑
พสุ โลหารชุน
ประธานกรรมการการนิคมอุตสาหกรรมแห่งประเทศไทย





วิวรรธน์/จัดทำ
๒๖ กันยายน ๒๕๖๑


[๑] ราชกิจจานุเบกษา
เล่ม ๑๓๕/ตอนพิเศษ ๒๑๔ ง/หน้า ๒๒/๔ กันยายน ๒๕๖๑